ประจำเดือนครั้งล่าสุด 12เม.ย มีพสพ 30เม.ย รับประทานยาคุมฉุกเฉิน30เม.ย เริ่มมีอาการวิงเวียนศรีษะ พะอืดพะอม นอนบ่อย ตั้งเเต่ 8พ.ค เเบบนี้คืออาการข้างเคียงของยาไหมคะ หรือว่าอาการของคนท้องคะ
สวัสดีค่ะ หากประจำเดือนมาวันที่ 12 เม.ย. แล้วได้มีเพศสัมพันธ์ในวันที่ 30 เม.ย. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะส่วนอาการเวียนศีรษะ พะอืดพะอม นอนบ่อย ที่เริ่มเกิดในวันที่ 8 พ.ค. ไม่ใช่ผลข้างเคียงจากยา เพราะผลข้างเคียงจากยา จะเกิดภายในไม่กี่ชั่วโมงหลังทานยา และจะเป็ยอยู่เพียงแค่ 1-2 วันค่ะ ส่วนอาการของการตั้งครรภ์นั้น ก็ไม่ใช่เช่นกัน เพราะอาการของการตั้งครรภ์จะไม่เกิดขึ้นเร็วภายใน 1 สัปดาห์หลังจากที่มีเพศสัมพันธ์ แต่จะเกิดตามหลังอาการขาดประจำเดือนไปแล้วประมาณ 2 สัปาดห์ หรือประมาณ 4 สัปดาห์หลังจากที่มีเพศสัมพันธ์ค่ะดังนั้น อาการที่เป็นอยู่ จึงอาจเกิดจากสาเหตุ เช่น เป็นอาการก่อนการมีประจำเดือนมา อาหารเป็นพิษ การมีความเครียดหรือวิตกกังวล เป็นต้น หากอาการเป็นไม่มาก แนะนำควรสังเกตอาการไปก่อน หากหลังจากนี้มีประจำเดือนมา แล้วอาการหายไป ก็ถือว่าปกติดีค่ะ ในเบื้องต้น ก็ควรดื่มน้ำเปล่ามากๆ ทานอาหารที่ย่อยง่าย ไม่ทานอาหารรสจัด นอนให้พอ หากเวียนหัวมาก อาจทานยาแก้เวียนหัว เช่น dimenhydrinate (ไดเมนไฮดริเนต) เป็นต้น